钦定古今图书集成/明伦汇编/宫闱典/第075卷 > 《三月三日诗》王赞
## 钦定古今图书集成/明伦汇编/宫闱典/第075卷 > 《三月三日诗》王赞

招摇启运，寒暑代新。亹亹不舍，如彼行云。猗猗季月，
穆穆和春。皇储降止，宴及嘉宾。嘉宾伊何？具惟姻族。
如彼《葛藟》，衍于樛木。郁郁近侍，岩岩台岳。庶寮鳞次，
以崇天禄。如彼昆山，列此琚玉。巍巍天阶，亦降列宿。
右载元首，左光储副。大祚无穷，天地为寿。